

**CRNA GORA**

**MINISTARSTVO ODBRANE**

**Direktorat za upravljanjem ljudskim resursima**

Broj: 06012-056/22-1204

Podgorica, 16.2.2022.godine

U skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18) i Odlukom o utvrđivanju prioritetnih oblasti od javnog interesa i visine sredstava za finansiranje projekata i programa NVO u 2022. godini („Službeni list CG“, broj 11/22), a u vezi sa članom 32b stav 1 Zakona o nevladinim organizacijama („Službeni list CG“, broj 39/11 i 37/17), Ministarstvo odbrane objavljuje

**J A V N I P O Z I V nevladinim organizacijama**

**za predlaganje predstavnika/ce za člana/icu Komisije za raspodjelu sredstava**

**za finansiranje projekata i programa nevladinih organizacija u 2022. godini u oblasti** **evroatlantskih, evropskih integracija, institucionalnog i vaninstitucionalnog obrazovanja**

Komisiju za raspodjelu sredstava za finansiranje projekata i programa nevladinih organizacija (u daljem tekstu Komisija) čine predsjednik i dva člana, od kojih su predsjednik i jedan član državni službenici iz Ministarstva odbrane, a drugi član predstavnik nevladinih organizacija koje imaju definisane politike usmjerene ka evroatlantskim, evropskim integracijama, institucionalnom i vaninstitucionalnom obrazovanju.

Nevladina organizacija može predložiti samo jednog kandidata/kinju za člana/icu. Više nevladinih organizacija može predložiti istog kandidata.

U slučaju da nevladine organizacije ne predlože svog predstavnika za člana Komisije, za drugog člana Komisije određuje se državni službenik iz ministarstva.

**Nevladina organizacija može predložiti kandidata/kinju za člana/icu Komisije ako:**

* je upisana u registar nevladinih organizacija prije objavljivanja Javnog poziva;
* u statutu ima utvrđene djelatnosti i ciljeve u oblastima koje obuhvataju aktivnosti usmjerene ka evroatlantskim, evropskim integracijama, institucionalnom i vaninstitucionalnom obrazovanju;
* je u prethodne tri godine sprovela određene aktivnosti ili realizovala projekat usmjeren na unapređenje stanja u oblasti evroatlantskih, evropskih integracija, institucionalnog i vaninstitucionalnog obrazovanja;
* je predala poreskom organu prijavu za prethodnu fiskalnu godinu;
* više od polovine članova/ica organa upravljanja nevladine organizacije nijesu članovi/ce organa političkih partija, javni funkcioneri/ke, rukovodeća lica ili državni službenici/e ili namještenici/e.

 **Nevladina organizacija je dužna da, uz prijedlog kandidata/kinje, dostavi:**

* kopiju rješenja o upisu u registar nevladinih organizacija;
* kopije statuta nevladinih organizacija;
* dokaz da je u prethodne tri godine sprovela određene aktivnosti ili realizovala projekat usmjeren na unapređenje stanja u oblasti evroatlantskih, evropskih integracija, institucionalnog i vaninstitucionalnog obrazovanja;
* kopiju potvrde o podnesenoj poreskoj prijavi za prethodnu godinu;
* izjavu lica ovlašćenog za zastupanje i predstavljanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici ili namještenici;
* fotokopiju lične karte ili drugog dokumenta na osnovu kojeg se utvrđuje identitet kandidata/kinje za člana/icu Komisije;
* biografiju kandidata/kinje, sa podacima o iskustvu u sprovođenju projekata i programa namijenjenih evroatlantskim, evropskim integracijama, institucionalnom i vaninstitucionalnom obrazovanju;
* izjavu kandidata/kinje da nije član/ica organa političke partije, javni funkcioner/ka, rukovodeće lice ili državni službenik/ca, odnosno namještenik/ca;
* izjavu kandidata/kinje da prihvata kandidaturu za člana/icu Komisije.

**Kandidat/kinja nevladine organizacije za člana/cu Komisije može biti lice koje:**

* je crnogorski državljanin/ka, sa prebivalištem u Crnoj Gori;
* posjeduje iskustvo u sprovođenju projekata i programa namijenjenih evroatlantskim, evropskim integracijama, institucionalnom i vaninstitucionalnom obrazovanju;
* nije član/ica organa političke partije, javni funkcioner/ka, državni službenik/ca ili namještenik/ca.

Predstavnik nevladinih organizacija u Komisiji ne može učestvovati u odlučivanju o prijavi na javni konkurs koju je podnijela nevladina organizacija koja ga je predložila za člana Komisije.

**Nadležnosti i zadaci Komisije za raspodjelu sredstava nevladinim organizacijama:**

* objavljuje javni konkurs za raspodjelu sredstava za finansiranje projekata i programa nevladinih organizacija, na internet stranici ministarstva i portalu e-uprave;
* objavljuje obavještenje o javnom konkursu u jednom štampanom mediju, koje sadrži osnovne informacije o javnom konkursu;
* vrši administrativnu provjeru dostavljenih prijava;
* objavljuje listu nevladinih organizacija koje nijesu dostavile urednu i potpunu prijavu uz ukazivanje na utvrđene nedostatke koji se odnose na prijavu, odnosno potrebnu dokumentaciju;
* utvrđuje rang listu projekata, odnosno programa koji su bodovani od strane nezavisnih procjenjivača;
* odlučuje o raspodjeli sredstava za finansiranje projekata i programa nevladinih organizacija, odnosno donosi odluku o raspodjeli sredstava;
* u slučaju kad projekat, odnosno program nevladine organizacije ne može biti finansiran u iznosu sredstava koji je naveden u prijavi, traži izjašnjenje od nevladine organizacije o tome da li sa manje dodijeljenih sredstava može realizovati projekat, odnosno program;
* dostavlja učesnicima konkursa i na internet stranici ministarstva i portalu e-uprave objavljuje odluku o raspodjeli sredstava;
* zaključuje sa nevladinom organizacijom kojoj su dodijeljena sredstva za finansiranje projekta, odnosno programa ugovor o načinu isplate i korišćenja sredstava, izvještavanju i nadzoru nad realizacijom projekta, odnosno programa za koji su dodijeljena sredstva;
* prati uspješnost realizacije projekata, odnosno programa za čije finansiranje su dodijeljena sredstva.

**Prijedlozi se dostavljaju na propisanom obrascu u roku od 10 dana od dana objavljivanja javnog poziva.**

Dokumentacija po javnom pozivu dostavlja se arhivi Ministarstva odbrane, na adresu: ul. Jovana Tomaševića br. 29, Podgorica, sa napomenom: „Direktoratu za upravljanje ljudskim resursima - predlaganje kandidata za člana Komisije za raspodjelu sredstava za finansiranje projekata i programa nevladinih organizacija u 2022. godini, u oblasti evroatlantskih, evropskih integracija, institucionalnog i vaninstitucionalnog obrazovanja”.

Prijedlog kandidata za člana komisije biće razmatran samo ukoliko je dostavljen uz svu potrebnu dokumentaciju i u naznačenom roku.

Ministarstvo odbrane će, u roku od sedam dana od isteka roka za dostavljanje prijedloga kandidata/kinja, na svojoj internet stranici i portal e-uprave objaviti listu kandidata/kinja koji su predloženi za članove/ice Komisije, sa nazivima nevladinih organizacija koje su ih predložile.

Uz navedenu listu Ministarstvo odbrane će objaviti spisak nevladinih organizacija koje nijesu dostavile uredne i potpune prijedloge, odnosno koje ne ispunjavaju tražene uslove.

Ministarstvo odbrane, aktom o obrazovanju Komisije, izabraće za člana tog tijela predstavnika/cu nevladine organizacije koji/a ispunjava propisane uslove i za koga je dostavljeno najviše prijedloga nevladinih organizacija koje su ispunile propisane uslove, a u slučaju da za dva ili više predstavnika/ca nevladinih organizacija bude dostavljen jednak broj prijedloga, izbor predstavnika/ce nevladinih orhanizacija u Komisiju vrši ministar odbrane.

Dodatne informacije o Javnom pozivu možete dobiti pozivom na broj 020/483 139.

Obrazac prijedloga se nalazi u nastavku dokumenta.

**O B R A Z A C**

**za predlaganje kandidata/kinje za člana/icu**

**Komisije za raspodjelu sredstava za finansiranje projekata i programa nevladinih organizacija u 2022. godini**

**I Podaci o nevladinoj organizaciji**

Naziv nevladine organizacije (u daljem tekstu: organizacija) koja predlaže kandidata:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište i adresa organizacije:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Registarski broj i datum upisa organizacije u Registar nevladinih organizacija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon, telefax i e-mail adresa organizacije:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ime i prezime ovlašćenog lica za zastupanje organizacije:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poreski identifikacioni broj organizacije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Broj stalno zaposlenih u organizaciji: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Članstvo u mreži, koaliciji, savezu, međunarodnoj organizaciji:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Djelatnost/i organizacije utvrđene Statutom:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II Podaci o predloženom kandidatu/kinji**

1.Prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Datum rođenja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Obrazovanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Radno iskustvo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Trenutno radno mjesto u NVO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Godine rada u NVO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Podaci o iskustvu vezanom za projekte iz oblasti programa koji su namijenjeni srednjoškolskoj i studentskoj populaciji:

|  |  |  |  |
| --- | --- | --- | --- |
| **Naziv projekta**  | **Uloga**  | **NVO**  | **Period**  |
|          |   |   |   |

1. Ostalo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mjesto i datum M.P. Potpis ovlašćenog lica organizacije

\_\_\_\_\_\_\_\_\_, \_\_\_.\_\_\_.2022. \_\_\_\_\_\_\_\_\_\_\_\_\_\_\_\_\_\_\_\_\_\_\_